Likumprojekts

**Grozījumi Krimināllikumā**

Izdarīt Krimināllikumā (Latvijas Republikas Saeimas un Ministru Kabineta Ziņotājs, 1998, 15. nr.; 2000, 12., 13. nr.; 2001, 15. nr.; 2002, 11., 16., 22., 23. nr.; 2003, 10., 15. nr.; 2004, 2., 3., 4., 6., 11., 12., 13. nr.; 2005, 2., 11., 12., 13., 20., 21. nr.; 2006, 1., 7., 22. nr.; 2007, 3., 15. nr.; 2008, 3., 24. nr.; 2009, 13., 15., 21. nr.; Latvijas Vēstnesis, 2009, 193. nr.; 2010, 178., 199. nr.; 2011, 99., 117., 148., 199. nr.; 2012, 202. nr.; 2013, 61. nr.; 2014, 66., 70., 105., 204., 214. nr.) šādus grozījumus:

1. Izteikt 8. pantu šādā redakcijā:

"**8. pants. Vainas formas**

(1) Par vainīgu noziedzīgā nodarījumā atzīstama tikai persona, kas to izdarījusi ar nodomu (tīši) vai aiz neuzmanības.

(2) Nodarījums, kas izdarīts tikai aiz neuzmanības, par noziedzīgu nodarījumu atzīstams vienīgi tādā gadījumā, ja tas īpaši paredzēts šā likuma sevišķās daļas attiecīgajā pantā.

(3) Nosakot noziedzīgo nodarījumu izdarījušās personas vainas formu, jākonstatē šīs personas psihiskā attieksme pret noziedzīgā nodarījuma objektīvajām pazīmēm.

(4) Ja ar nodomu izdarīta noziedzīga nodarījuma rezultātā iestājušās kaitīgas sekas, kuras neaptver personas nodoms, kriminālatbildība par tādām kaitīgām sekām iestājas, ja persona paredzējusi kaitīgo seku iestāšanās iespēju, bet vieglprātīgi paļāvusies, ka tās varēs novērst, vai arī nav paredzējusi kaitīgo seku iestāšanās iespēju, kaut gan tai vajadzēja un tā varēja tās paredzēt. Kopumā tāds noziedzīgs nodarījums atzīstams par izdarītu ar nodomu."

2. 84. pantā:

izslēgt otrās daļas dispozīcijā vārdus "ja tās izdarījusi personu grupa pēc iepriekšējas vienošanās vai ja tās izdarījusi valsts amatpersona, vai";

papildināt pantu ar trešo daļu šādā redakcijā:

"(3) Par šā panta otrajā daļā paredzēto noziedzīgo nodarījumu, ja to izdarījusi personu grupa pēc iepriekšējas vienošanās vai ja to izdarījusi valsts amatpersona, –

soda ar brīvības atņemšanu uz laiku līdz astoņiem gadiem."

3. Papildināt 101. panta otrās daļas dispozīciju pēc vārda "videi" ar vārdiem "cilvēku veselībai".

4. Aizstāt 103. panta otrās daļas dispozīcijā vārdu "iedzīvotāju" ar vārdu "cilvēku".

5. 109. pantā:

izslēgt trešās daļas dispozīcijā vārdus "vai ja tās izdarījusi organizēta grupa";

papildināt pantu ar ceturto daļu šādā redakcijā:

"(4) Par patvaļīgu koku ciršanu, iznīcināšanu vai bojāšanu, ja to izdarījusi organizēta grupa, –

soda ar brīvības atņemšanu uz laiku līdz astoņiem gadiem."

6. Izslēgt 137. panta otrās daļas dispozīcijā vārdus "vainīgā neuzmanības dēļ".

7. 138. pantā:

izslēgt pirmās daļas dispozīcijā vārdus "vainīgā neuzmanības dēļ";

izteikt otrās daļas dispozīciju šādā redakcijā:

"(2) Par tādām pašām darbībām, ja tās izraisījušas cietušā inficēšanos ar cilvēka imūndeficīta vīrusu vai B vai C hepatīta vīrusu vai bijušas par iemeslu cietušā nāvei, –".

8. Papildināt 148. panta pirmās daļas dispozīciju pēc vārda "pārkāpšanu" ar vārdiem "ja tā izdarīta ievērojamā apmērā vai".

9. Papildināt 166. panta pirmās daļas dispozīciju pēc vārdiem "aprites noteikumu pārkāpšanu" ar vārdiem "ja tā izdarīta ievērojamā apmērā vai".

10. 182. pantā:

aizstāt pirmās daļas dispozīcijā vārdus "ar to radīts ievērojams mantisks zaudējums" ar vārdiem "tas izdarīts ievērojamā apmērā";

izslēgt otrās daļas dispozīcijā vārdus "vai ja to izdarījusi personu grupa pēc iepriekšējas vienošanās".

11. Aizstāt 185. panta otrās daļas dispozīcijā vārdus "nodarījusi lielu materiālu zaudējumu" ar vārdiem "izdarīta lielā apmērā".

12. Aizstāt 190. panta pirmās daļas dispozīcijā vārdus "ar to radīts būtisks kaitējums" ar vārdiem "tā izdarīta ievērojamā apmērā".

13. Aizstāt 191. panta pirmās daļas dispozīcijā vārdus "ar to radīts būtisks kaitējums" ar vārdiem "tā izdarīta ievērojamā apmērā".

14. Aizstāt 193. panta pirmās daļas dispozīcijā vārdus "ar to radīts būtisks kaitējums" ar vārdiem "tās izdarītas ievērojamā apmērā".

15. Papildināt 206. panta pirmās daļas dispozīciju pēc vārda "izplatīšanu" ar vārdiem "ja tā izdarīta ievērojamā apmērā vai".

16. Papildināt 207. panta otrās daļas dispozīciju pēc vārda "interesēm" ar vārdiem "vai ja tā izdarīta ievērojamā apmērā".

17. Aizstāt 220.1panta pirmās daļas dispozīcijā vārdus "ar to radīts būtisks kaitējums" ar vārdiem "tā izdarīta ievērojamā apmērā".

18. Aizstāt 221. panta pirmās daļas dispozīcijā vārdus "rezultātā radīts būtisks kaitējums" ar vārdiem "izdarīta ievērojamā apmērā".

19. 221.2pantā:

aizstāt pirmās daļas dispozīcijā vārdus "ar to radīts būtisks kaitējums" ar vārdiem "tā izdarīta ievērojamā apmērā";

izteikt otro daļu šādā redakcijā:

"(2) Par šā panta pirmajā daļā paredzēto noziedzīgo nodarījumu, ja to izdarījusi personu grupa pēc iepriekšējas vienošanās, –

soda ar brīvības atņemšanu uz laiku līdz četriem gadiem vai ar īslaicīgu brīvības atņemšanu, vai ar piespiedu darbu, vai ar naudas sodu.";

papildināt pantu ar trešo daļu šādā redakcijā:

"(3) Par nelikumīgu alkoholisko dzērienu izgatavošanu (ražošanu), glabāšanu vai pārvietošanu, ja tā izdarīta lielā apmērā, –

soda ar brīvības atņemšanu uz laiku līdz pieciem gadiem vai ar īslaicīgu brīvības atņemšanu, vai ar piespiedu darbu, vai ar naudas sodu, konfiscējot mantu vai bez mantas konfiskācijas."

20. 230.1pantā:

papildināt pirmās daļas dispozīciju pēc vārda "rezultātā" ar vārdiem "vainīgā neuzmanības dēļ";

papildināt otrās daļas dispozīciju pēc vārda "rezultātā" ar vārdiem "vainīgā neuzmanības dēļ".

21. 234. pantā:

aizstāt otrās daļas dispozīcijā vārdus "ievērojams mantisks zaudējums vai izraisītas smagas sekas" ar vārdiem "būtisks kaitējums";

aizstāt otrās daļas sankcijā vārdu "pieciem" ar vārdu "trim";

papildināt pantu ar trešo daļu šādā redakcijā:

"(3) Par gāzes pistoles (revolvera) pielietošanas vai izmantošanas nosacījumu vai kārtības pārkāpšanu, ja ar to izraisītas smagas sekas, –

soda ar brīvības atņemšanu uz laiku līdz pieciem gadiem vai ar īslaicīgu brīvības atņemšanu, vai ar piespiedu darbu, vai ar naudas sodu."

22. Izslēgt 237. panta dispozīcijā vārdus "radīts ievērojams mantisks zaudējums vai".

23. 257. pantā:

papildināt pirmās daļas dispozīciju pēc vārda "tā" ar vārdiem "vainīgā neuzmanības dēļ";

papildināt otrās daļas dispozīciju pēc vārda "to" ar vārdiem "vainīgā neuzmanības dēļ".

24. Aizstāt 258. panta otrās daļas dispozīcijā vārdus "tādām pašām darbībām, ja ar tām" ar vārdiem "šā panta pirmajā daļā paredzēto noziedzīgo nodarījumu, ja ar to".

25. 260. pantā:

papildināt pirmās daļas dispozīciju pēc vārda "rezultātā" ar vārdiem "vainīgā neuzmanības dēļ";

papildināt 1.1daļas dispozīciju pēc vārda "rezultātā" ar vārdiem "vainīgā neuzmanības dēļ";

aizstāt 1.1daļas sankcijā vārdu "pieciem" ar vārdu "trim";

papildināt otrās daļas dispozīciju pēc vārda "rezultātā" ar vārdiem "vainīgā neuzmanības dēļ";

izteikt otrās daļas sankciju šādā redakcijā:

"soda ar brīvības atņemšanu uz laiku līdz astoņiem gadiem, atņemot transportlīdzekļa vadīšanas tiesības uz laiku līdz pieciem gadiem.";

izteikt trešo daļu šādā redakcijā:

"(3) Par ceļu satiksmes noteikumu vai transportlīdzekļu ekspluatācijas noteikumu pārkāpšanu, ja to izdarījusi persona, kas vada transportlīdzekli, un ja tā izraisījusi divu vai vairāku cilvēku nāvi vainīgā neuzmanības dēļ, –

soda ar brīvības atņemšanu uz laiku no trim līdz divpadsmit gadiem, atņemot transportlīdzekļa vadīšanas tiesības uz laiku līdz septiņiem gadiem."

26. Izteikt 262. un 262.1pantu šādā redakcijā:

"**262. pants. Transportlīdzekļa vadīšana alkohola, narkotisko, psihotropo, toksisko vai citu apreibinošu vielu ietekmē**

(1) Par transportlīdzekļa vadīšanu, ja nav transportlīdzekļa vadīšanas tiesību (transportlīdzekļa vadīšanas tiesības noteiktā kārtībā nav iegūtas vai ir atņemtas) un ja vadītājs atrodas alkohola, narkotisko, psihotropo, toksisko vai citu apreibinošu vielu ietekmē, –

soda ar brīvības atņemšanu uz laiku līdz vienam gadam vai ar īslaicīgu brīvības atņemšanu, vai ar piespiedu darbu, vai ar naudas sodu, atņemot transportlīdzekļa vadīšanas tiesības uz laiku līdz pieciem gadiem.

(2) Par ceļu satiksmes noteikumu vai transportlīdzekļu ekspluatācijas noteikumu pārkāpšanu, ja to izdarījusi persona, kas vada transportlīdzekli alkohola, narkotisko, psihotropo, toksisko vai citu apreibinošu vielu ietekmē, un ja tās rezultātā cietušajam nodarīts viegls miesas bojājums, –

soda ar brīvības atņemšanu uz laiku līdz četriem gadiem vai ar īslaicīgu brīvības atņemšanu, vai ar piespiedu darbu, vai ar naudas sodu, atņemot transportlīdzekļa vadīšanas tiesības uz laiku līdz pieciem gadiem.

(3) Par ceļu satiksmes noteikumu vai transportlīdzekļu ekspluatācijas noteikumu pārkāpšanu, ja to izdarījusi persona, kas vada transportlīdzekli alkohola, narkotisko, psihotropo, toksisko vai citu apreibinošu vielu ietekmē, un ja tās rezultātā cietušajam nodarīts vidēja smaguma miesas bojājums, –

soda ar brīvības atņemšanu uz laiku līdz pieciem gadiem vai ar īslaicīgu brīvības atņemšanu, vai ar piespiedu darbu, vai ar naudas sodu, atņemot transportlīdzekļa vadīšanas tiesības uz laiku līdz septiņiem gadiem.

(4) Par ceļu satiksmes noteikumu vai transportlīdzekļu ekspluatācijas noteikumu pārkāpšanu, ja to izdarījusi persona, kas vada transportlīdzekli alkohola, narkotisko, psihotropo, toksisko vai citu apreibinošu vielu ietekmē, un ja tās rezultātā cietušajam nodarīts smags miesas bojājums vai tā izraisījusi cilvēka nāvi, –

soda ar brīvības atņemšanu uz laiku no trim līdz desmit gadiem, atņemot transportlīdzekļa vadīšanas tiesības uz laiku līdz desmit gadiem.

(5) Par ceļu satiksmes noteikumu vai transportlīdzekļu ekspluatācijas noteikumu pārkāpšanu, ja to izdarījusi persona, kas vada transportlīdzekli alkohola, narkotisko, psihotropo, toksisko vai citu apreibinošu vielu ietekmē, un ja tā izraisījusi divu vai vairāku cilvēku nāvi, –

soda ar brīvības atņemšanu uz laiku no trim līdz piecpadsmit gadiem, atņemot transportlīdzekļa vadīšanas tiesības uz laiku no pieciem līdz desmit gadiem.

**262.1 pants. Atteikšanās no alkohola, narkotisko, psihotropo, toksisko un citu apreibinošu vielu ietekmes pārbaudes un ceļu satiksmes negadījuma vietas atstāšana**

(1) Par atteikšanos no medicīniskās pārbaudes alkohola koncentrācijas noteikšanai asinīs vai narkotisko, psihotropo, toksisko vai citu apreibinošu vielu ietekmes pārbaudes, ja to izdarījis transportlīdzekļa vadītājs, kuram nav transportlīdzekļa vadīšanas tiesību (transportlīdzekļa vadīšanas tiesības noteiktā kārtībā nav iegūtas vai ir atņemtas), –

soda ar brīvības atņemšanu uz laiku līdz vienam gadam vai ar īslaicīgu brīvības atņemšanu, vai ar piespiedu darbu, vai ar naudas sodu, atņemot transportlīdzekļa vadīšanas tiesības uz laiku līdz pieciem gadiem.

(2) Par atteikšanos no medicīniskās pārbaudes alkohola koncentrācijas noteikšanai asinīs vai narkotisko, psihotropo, toksisko vai citu apreibinošu vielu ietekmes pārbaudes vai par ceļu satiksmes negadījuma vietas atstāšanu pēc ceļu satiksmes negadījuma, ja to izdarījis transportlīdzekļa vadītājs, kurš pārkāpis ceļu satiksmes noteikumus vai transportlīdzekļu ekspluatācijas noteikumus, kā rezultātā cietušajam nodarīts viegls vai vidēja smaguma miesas bojājums, –

soda ar brīvības atņemšanu uz laiku līdz pieciem gadiem vai ar īslaicīgu brīvības atņemšanu, vai ar piespiedu darbu, vai ar naudas sodu, atņemot transportlīdzekļa vadīšanas tiesības uz laiku līdz septiņiem gadiem.

(3) Par šā panta otrajā daļā paredzētajām darbībām, ja tās izdarījis transportlīdzekļa vadītājs, kurš pārkāpis ceļu satiksmes noteikumus vai transportlīdzekļu ekspluatācijas noteikumus, kā rezultātā cietušajam nodarīts smags miesas bojājums vai iestājusies cilvēka nāve, –

soda ar brīvības atņemšanu uz laiku no trim līdz desmit gadiem, atņemot transportlīdzekļa vadīšanas tiesības uz laiku līdz desmit gadiem.

(4) Par šā panta otrajā daļā paredzētajām darbībām, ja tās izdarījis transportlīdzekļa vadītājs, kurš pārkāpis ceļu satiksmes noteikumus vai transportlīdzekļu ekspluatācijas noteikumus, kā rezultātā iestājusies divu vai vairāku cilvēku nāve, –

soda ar brīvības atņemšanu uz laiku no trim līdz piecpadsmit gadiem, atņemot transportlīdzekļa vadīšanas tiesības uz laiku no pieciem līdz desmit gadiem."

27. Aizstāt 263. panta dispozīcijā vārdus un skaitli "ja tas izraisījis šā likuma 260. pantā norādītās sekas" ar vārdiem "ja tā rezultātā cietušajam nodarīts viegls, vidēja smaguma vai smags miesas bojājums vai tā izraisījusi cilvēka nāvi".

28. Aizstāt 264. panta dispozīcijā vārdus un skaitli "ja izraisītas šā likuma 260. pantā norādītās sekas" ar vārdiem "ja tā rezultātā cietušajam nodarīts viegls, vidēja smaguma vai smags miesas bojājums vai tā izraisījusi cilvēka nāvi".

29. 266. pantā:

papildināt pirmās daļas dispozīciju pēc vārda "tā" ar vārdiem "vainīgā neuzmanības dēļ";

papildināt otrās daļas dispozīciju pēc vārda "tās" ar vārdiem "vainīgā neuzmanības dēļ".

30. Aizstāt 279. panta trešās daļas dispozīcijā vārdus "nodarīti zaudējumi lielā apmērā" ar vārdiem "radītas smagas sekas".

31. Aizstāt 319. panta otrās daļas dispozīcijā vārdus "tādu pašu nodarījumu" ar vārdiem "šā panta pirmajā daļā paredzēto noziedzīgo nodarījumu".

**Pārejas noteikums**

Šā likuma nosacījumi neattiecas uz personām, kuras izdarījušas noziedzīgu nodarījumu līdz šā likuma spēkā stāšanās dienai.

Tieslietu ministrs

Dzintars Rasnačs